หลังจากที่ผมโกนขนมาได้ 2 เดือนแล้วอะคับ แต่ยังไม่หายคันบรืเวณที่โกนเลยคับ อยากทราบว่ามียาอะไรทาละหายคันไหมคับ ละเป็นจุดแดงๆตรงรูขุมขนอะคับ
สวัสดีค่ะ การมีจุดแดงๆ ตรงรูขุมขนบริเวรอวัยวะเพศ และมีอาการคัน อาจเกิดจาก1. รูขุมขนอักเสบ ซึ่งเกิดจากการติดเชื้อแบคทีเรียหรือเชื้อรา หรืออาจไม่ได้เกิดจากการติดเชื้อ แต่เกิดจากการอุดตันของรูขุมขน อาการคือจะเห็นเป็นตุ่มแดงๆ มักมีหลายตุ่ม หรืออาจเป็นหัวหนอง ซึ่งจะเห็นเป็นตุ่มสีขาวได้ มักมีอาการเจ็บๆแสบๆ หรือคันร่วมด้วย สาเหตุอาจมาจากถอนหรือโกนขน หรือการสวมใส่เสื้อผ้าที่รัดแน่นหรือมีเนื้อผ้าหยาบเกินไป ทำให้เสียดสีผิวหนังและเกิดการระคายเคืองต่อรูขุมขน2. ผื่นแพ้สัมผัส จากสารเคมีที่ไปสัมผัสโดนผิวหนังบริเวณนั้น เช่น การทาครีม แป้ง โลชั่น น้ำหอม เป็นต้น3. เริมที่อวัยวะเพศ แต่จะเห็นเป็นตุ่มน้ำ แล้วต่อมาจะแตกออกเป็นแผล ร่วมกับอาการปวดแสบร้อนหากอาการเกิดหลังจากการโกนขน ก็น่าจะเป็นรูขุมขนอักเสบ ในเบื้องต้น ให้ฟอกทำความสะอาดด้วยสบู่ฆ่าเชื้อ ใช้ยาปฏิชีวนะที่เป็นชนิดทา เช่น มิวพิโรซิน (mupirocin) ทาวันละ 2-3 ครั้ง หากมีอาการคันมากร่วมด้วย อาจทานยาแก้แพ้แก้คัน เช่น ไฮดรอกไซซีน (hydroxyzine) chlorpheniramine (CPM) เป็นต้น หลีกเลี่ยงการโกนและถอนขนอีก ไม่ใส่กางเกงในและกางเกงที่รัดแน่นเกินไป งดการทาสิ่งต่างๆ บริเวณที่เป็น แต่หากอาการไม่ดีขึ้น ก็ควรไปพบแพทย์เพื่อตรวจรักษาค่ะ